《七夕宿亦园作》
清代·赵怀玉

名园岂办浃旬游，踪迹无端天意留。乞巧已孤初上月，曝衣空闭最高楼。

一镫寒破三更梦，众壑喧争百道流。恨杀朝来洗车雨，不教回脚渡牵牛。

作者简介：（1747—1823）江苏武进人，字亿孙，号味辛、收庵。乾隆四十五年举人，官山东青州府海防同知，署登州知府。主通州、石港讲席，工古文，好学深思。诗与同里孙星衍、洪亮吉、黄景仁齐名。有《亦有生斋集》。